Uprava trgovačkog društva VIS, dioničko društvo za hotelijerstvo, ugostiteljstvo i turizam, sa sjedištem u Visu, Šetalište Apolonija Zanelle 5, upisano u sudski registar MBS: 060014618, OIB: 55505367731 (u daljnjem tekstu: Društvo), pozivom i u smislu odredbe članka 277. stavak 2. Zakona o trgovačkim društvima je dana 20. srpnja 2026. godine donijela odluku o sazivanju glavne skupštine slijedom koje objavljuje 

POZIV NA GLAVNU SKUPŠTINU

koja će se održati 31. kolovoza 2026. godine s početkom u 12:30 sati u Zagrebu, Ivana Lučića 2a, u prostorijama društva Zagrebačka burza d.d.

Za glavnu skupštinu utvrđen je sljedeći dnevni red:

1. Predočenje godišnjih financijskih izvješća za 2025. godinu s revizorskim izvješćem i izvješćima Uprave i Nadzornog odbora, te s time u svezi:
a) Pokriće gubitka;
b) Davanje razrješnice:
i. članovima Uprave;
ii. članovima Nadzornog odbora;

2. Imenovanje revizora Društva;

3. Predočenje izvješća o primicima za 2025. godinu s revizorskim izvješćem o ispitivanju;

P r i j e d l o z i   o d l u k a:

Uprava i Nadzorni odbor predlažu glavnoj skupštini točke pod 1. i 3., a Nadzorni odbor pod 2.:

Ad 1.

a)
ODLUKA
 O POKRIĆU GUBITKA

[bookmark: _Hlk67576390]Gubitak Društva ostvaren u 2025. godini u svoti od 171.347,25 eura pokrit će se iz budućeg poslovanja Društva.

b)

ODLUKA
 O DAVANJU RAZRJEŠNICA

i.
[bookmark: _Hlk67576351]Daje se razrješnica upravi Društva te odobrava vođenje poslova Društva u 2025. godini.

ii.
[bookmark: _Hlk67576377]Daje se razrješnica nadzornom odboru Društva te odobrava nadzor vođenja poslova Društva u 2025. godine.


Ad 2. 

Za revizora Društva za 2027. godinu imenuje se KPMG Croatia d.o.o. za reviziju sa sjedištem u Zagrebu, Ivana Lučića 2a, OIB 20963249418.

Ad 3. 

[Slijedom odredbe članka 276.a, stavka 4. i 5. Zakona o trgovačkim društvima o ovoj točci se ne donosi posebna odluka već samo provodi rasprava.]


UPUTE DIONIČARIMA ZA SUDJELOVANJE NA GLAVNOJ SKUPŠTINI I PRAVA DIONIČARA

Na glavnoj skupštini imaju pravo sudjelovati dioničari, osobno ili putem punomoćnika, koji, sukladno odredbi članka 279. Zakona o trgovačkim društvima (u daljnjem tekstu: ZTD) te statuta Društva, najkasnije šest dana prije dana održavanja glavne skupštine pisanim putem prijave Društvu namjeru sudjelovanja na glavnoj skupštini na način da prijava za sudjelovanje na glavnoj skupštini prispije u sjedište Društva u Visu, Šetalište Apolonija Zanelle 5, najkasnije do dana 24. kolovoza 2026. godine. 

Dioničar koji nije u roku ispunio obvezu prijavljivanja sudjelovanja u radu glavne skupštine ne može sudjelovati u radu glavne skupštine.

Za broj glasova koji pojedinom dioničaru pripada na glavnoj skupštini, kao i osoba koja se smatra dioničarom, mjerodavno je stanje u registru Središnjeg klirinškog depozitarnog društva d.d. na zadnji dana roka za prispijeće prijave sudjelovanja na glavnoj skupštini.

Ako dioničar svoje pravo glasa na glavnoj skupštini ostvaruje preko punomoćnika, uz prijavu je dužan priložiti i pisanu punomoć. U punomoći mora biti navedeno tko je izdao i kome punomoć, ukupan broj dionica odnosno glasova kojima raspolaže, te ovlaštenje punomoćnika da glasuje na glavnoj skupštini, kao i potpis dioničara koji izdaje punomoć. Dokaz o imenovanju punomoćnika može se dostaviti i elektroničkim putem na adresu elektroničke pošte administracija@vis-hoteli.hr.

Materijali za glavnu skupštinu, obrazac prijave, punomoći te ostale informacije iz članka 280.a ZTD-a dostupne su dioničarima na internetskoj stranici Društva https://vis-hoteli.hr/, te su dostupni na uvid u sjedištu Društva u Visu, Šetalište Apolonija Zanelle 5, od dana objave poziva na internetskim stranicama na kojima se nalazi sudski registar, svakim radnim danom osim subote od 9 do 12 sati.

Dioničari koji zajedno imaju udjele u visini od dvadesetoga dijela temeljnoga kapitala Društva mogu od uprave Društva zahtijevati da se neki predmet stavi na dnevni red glavne skupštine i da se to objavi. Uz svaki novi predmet na dnevnom redu mora se dati obrazloženje ili prijedlog odluke. Zahtjev za stavljanje nekog predmeta na dnevni red Društvo mora primiti najmanje 24 dana prije održavanja skupštine. U taj se rok ne uračunava dan prispijeća zahtjeva društvu.

Dioničar najmanje 14 dana prije dana održavanja glavne skupštine može dostaviti Društvu na adresu Društva u Visu, Šetalište Apolonija Zanelle 5 svoj protuprijedlog prijedlogu odluke koji je dala uprava, odnosno nadzorni odbor ili uprava i nadzorni odbor zajedno o nekoj određenoj točki dnevnog reda s obrazloženjem. Dan prispijeća prijedloga društvu ne uračunava se u taj rok.

Uprava mora na glavnoj skupštini dati svakome dioničaru na njegov zahtjev obavještenja o poslovima Društva ako je to potrebno za prosudbu pitanja koja su na dnevnome redu. Obveza davanja obavještenja odnosi se i na pravne i poslovne odnose društva s povezanim društvima.

Ako na glavnoj skupštini ne bude kvoruma sukladno odredbama ZTD-a i Statuta, naredna glavna skupština održat će se 10. rujna 2026. godine u isto vrijeme i na istom mjestu.

Radi pravodobne registracije i pripreme popisa sudionika na glavnoj skupštini mole se dioničari da planiraju dolazak barem 15 minuta prije početka glavne skupštine.

 
VIS, d.d.

Edo Bogdanović,
direktor

